**Obrazovni sektor: Promet i logistika**

**Kvalifikacija/zanimanje: Tehničar za logistiku i špediciju**

**Naziv nastavnog predmeta: OSIGURANJE U PRIJEVOZU**

**Razred: četvrti (4.)**

|  |  |  |  |  |
| --- | --- | --- | --- | --- |
| **TEMATSKA CJELINA** | **ISHODI UČENJA** | **NASTAVNI SADRŽAJI** | **NAPOMENE**  **Preporuke za ostvarivanje** | **OČEKIVANJA MEĐUPREDMETNIH TEMA** |
| **Općenito o prijevozničkom osiguranju** | -objasniti pojam i značenje osiguranja,  - nabrojati razlike organizacijskih oblika osiguranja u nas i u svijetu,  - nabrojati osnovne značajke pojedinih organizacijskih oblika, | - pojam i značenje osiguranja;  - vrste osiguranja u prijevozu;  - organizacije i zajednice osiguranja u nas i u svijetu (posebice: Hrvatski ured za osiguranje, Garancijski fond, dioničko društvo);  - klubovi za uzajamno osiguranje. |  | uku A.4/5.1. Upravljanje informacijama. Učenik samostalno traži nove informacije iz različitih izvora, transformira ih u novo znanje i uspješno primjenjuje pri rješavanju problema.  odr C.4.1. Prosuđuje značaj održivoga razvoja za opću dobrobit |
| **Osnovni pojmovi osiguranja** | - objasniti osnovne pojmove osiguranja,  - objasniti svotu osiguranja kao jedan od elementa za izračun odštete , razumjeti način određivanja premije osiguranja. | - svota osiguranja;  - rizik;  - interes;  - osigurani slučaj;  - premija. | Realizirati kroz samostalne radove učenika (seminarske radove ili prezentacije učenika) | uku A.4/5.1. Upravljanje informacijama. Učenik samostalno traži nove informacije iz različitih izvora, transformira ih u novo znanje i uspješno primjenjuje pri rješavanju problema.  zdr B.4.1.B Razvija tolerantan odnos prema drugima . |
| **Vrste šteta** | - objasniti vrste šteta u plovidbenim osiguranjima,  - razumjeti razliku između stvarnoga i izvedena potpunoga gubitka te između generalne i partikularne havarije,  - objasniti postupak likvidacije zajedničke havarije,  - objasniti postupak utvrđivanja diobene osnove, izračun pojedinačnih doprinosa sudionika zajedničke havarije,  - objasniti pojam, vrste i prednosti franšize i samopridržaja. | - pojam štete i štetnoga događaja; - vrste štete: stvarni i izvedeni potpuni gubitak, generalna i partikularna havarija, nagrada za spašavanje, partikularni troškovi, obveza nagrade trećim osobama; - franšiza (pojam, vrste, značenje);  - samopridržaj. | Realizirati kroz projektni zadatak određivanja odgovornosti | osr A 4.2. Upravlja svojim emocijama i ponašanjem.  zdr B.4.1.A Odabire primjerene odnose i komunikaciju.  uku A.4/5.4. Učenik samostalno kritički promišlja i vrednuje ideje |
| **Ugovor o osiguranju** | - ponoviti već stečeno znanje o ugovoru o osiguranju u predmetu Prometno pravo,  - objasniti ugovore o osiguranju (ugovorne strane, prava i obveze iz ugovora, sklapanje ugovora, načini na koje se može izmijeniti i raskinuti),  - objasniti značajke pojedinih isprava o sklopljenom ugovoru o osiguranju, te njihove prednosti u konkretnim slučajevima,  - nabrojati važnosti reosiguranja za pravnu sigurnost osiguratelja i osiguranika, te osnovna znanja o suosiguranju. | - pojam i vrsta osiguranja;  - ugovorne stranke;  - sklapanje ugovora;  - sklapanje ugovora s franšizom, te izračun odštete sa i bez ugovorene franšize;  - predmet osiguranja;  - ponuda osiguranja;  - polica osiguranja;  - list pokrića;  - potvrda o zaključenom osiguranju;  - vrste polica osiguranja (pojedinačna i generalna), te njihove bitne značajke;  - izmjena i raskid ugovora o osiguranju;  - trajanje pokrića iz osiguranja;  - suosiguranje;  - reosiguranje. | Realizirati kroz projektni zadatak izrade ugovora o osiguranju | uku A.4/5.4. Učenik samostalno kritički promišlja i vrednuje ideje  pod A.4.1. Primjenjuje inovativna i kreativna rješenja |
| **Likvidacija štete** | - objasniti sve faze postupka podnošenja i rješavanja odštetnoga zahtjeva,  -objasniti vođenje postupka naknade štete,  - popunjavati uzorke, tj. dokumente u svezi s postupkom ostvarivanja prava na naknadu štete temeljem ugovora o osiguranju,  - nabrojati prednosti nagodbe i prijeboja u osigurateljskoj praksi. | - podnošenje odštetnoga zahtjeva;  - dokumenti koji se prilažu uz odštetni zahtjev;  - isprava o cesiji;  - pravo subrogacije;  - naknada štete iz osiguranja (nagodba, regres, prijeboj potraživanja). | Realizirati kroz samostalne radove učenika (seminarske radove ili prezentacije učenika) | uku A.4/5.1. Upravljanje informacijama. Učenik samostalno traži nove informacije iz različitih izvora, transformira ih u novo znanje i uspješno primjenjuje pri rješavanju problema.  ikt A 4.1. Učenik kritički odabire odgovarajuću digitalnu tehnologiju.  zdr B.4.1.B Razvija tolerantan odnos prema drugima .  uku A.4/5.4. Učenik samostalno kritički promišlja i vrednuje ideje |
| **Osiguranje robe u prijevozu** | - objasniti posebnosti Lloydove s.g. police, engleske pomorske police, generalne police, pojedinačne police,  - popunjavati prema konkretnim zadatcima,  - nabrojati posebnosti osiguranja u međunarodnome prijevozu, osiguranja prijevoznoga sredstva i tereta,  -objasniti institut osiguranja od odgovornosti svih sudionika u prijevozničkome poslu, | - osiguranje robe kod prijevoza morem;  - osiguranje ratnih rizika;  - osiguranje rizika štrajka;  - zlonamjerni čin;  - Lloydova S.G. polica;  - engleska pomorska polica;  - osiguranje robe u prijevozu kopnom i zrakom (osiguranje međunarodnog karga, osiguranje domaćeg karga);  - osiguranje prijevoznoga sredstva;  - osiguranje od odgovornosti prijevoznika i drugih sudionika u prijevozničkom poslu. |  | zdr B.4.1.B Razvija tolerantan odnos prema drugima .  uku A.4/5.4. Učenik samostalno kritički promišlja i vrednuje ideje |

**Napomene:**

**\*1 Vrednovanje**

Vrednovanje za učenje i vrednovanje kao učenje kontinuirano se provodi tijekom cijele školske godine.

Vrednovanje naučenog provodi se tijekom cijele školske godine pisanim provjerama znanja, a u pojedinim temama preporuča se vrednovanje projektnih zadataka rubrikom. Za vrednovanje naučenog mogu se koristiti neki od nastavnih sati planiranih za usustavljivanje odgovarajuće teme.